„ Ég ætla svo sem ekki að lengja mál mitt mikið frekar en þó er ekki hægt að komast hjá því að nefna eitt í þessu sem er staðan á Landspítalanum og sú staðreynd að hallinn þar á þessu ári stefnir í að verða umtalsvert meiri en sem nemur þeirri viðbótarfjárveitingu sem verið er að leggja til hér . Ég óttast mjög að það sé ekki verið að taka nægjanlega vel á rekstrarvanda Landspítalans . Til þess að vera samkvæmur sjálfum mér þá óttast ég ekki hvað síst að einfaldlega sé ekki verið að taka nægilega vel á rekstri Landspítalans , þetta sé ekki bara spurning um að veita viðbótarfjármagn til hans . Það er síðan erindi í aðra ræðu en ég óttast auðvitað líka þá staðreynd að ljósin eru slökkt í kringum holuna við nýbyggingu Landspítalans og samkvæmt upplýsingum byggingarnefndar verða engin fjárútlát næstu fimm , sex mánuðina . Ég velti fyrir mér : Er það verkefni að stefna í vandræði undir stjórn þessarar ríkisstjórnar ? “